24-26 iyulda O‘zbekiston hududiga Eron hududlaridan issiq havo kirib kelishi hisobiga havo harorati ko‘tarilishi kutilmoqda. “O‘zgidromet” xabariga ko‘ra, ushbu kunlarda havo harorati iqlimiy me’yorlardan 4-6 darajaga yuqori bo‘ladi. Kunduz kunlari havo 40-43 daraja issiqqacha, janubda va cho‘l hududlarda 45-46 daraja issiqqacha ko‘tariladi. 25-27 iyulda respublika hududi bo‘yicha vaqti-vaqti bilan shamol 17-22 m/s gacha kuchayishi, ba’zi joylarda changli bo‘ron bilan 25-28 m/s gacha kuchayishi kutilmoqda.